Likumprojekts

**Grozījumi Sociālo pakalpojumu un sociālās palīdzības likumā**

Izdarīt Sociālo pakalpojumu un sociālās palīdzības likumā (Latvijas Republikas Saeimas un Ministru Kabineta Ziņotājs, 2002, 23.nr.; 2003, 2.nr.; 2004, 14., 18.nr.; 2005, 2.nr.; 2006, 13.nr.; 2007, 12., 15.nr.; 2008, 3., 21.nr.; 2009, 3., 12.nr.; Latvijas Vēstnesis, 2009, 182.nr.; 2010, 19., 170.nr.; 2011, 117., 202.nr.; 2012, 201.nr.) šādus grozījumus:

1. Papildināt 12.pantu ar 2.1 un 2.2 daļu šādā redakcijā:

"(21) Ja pašvaldības sociālajam dienestam ir pamats uzskatīt, ka bērns ir cietis no vardarbības, vecāka, aizbildņa vai audžuģimenes tiesību ļaunprātīgas izmantošanas, pienācīgas aprūpes un uzraudzības trūkuma vai cita bērnu tiesību pārkāpuma, tas nekavējoties, bet ne vēlāk kā nākamajā darbdienā paziņo par to bāriņtiesai un Valsts policijai.

(22) Ja pašvaldības sociālajam dienestam ir pamats uzskatīt, ka nepienācīgas aprūpes dēļ bērnam netiek nodrošināta pietiekama veselības aprūpe, tas nekavējoties, bet ne vēlāk kā triju darbdienu laikā paziņo par to bērna ģimenes ārstam vai attiecīgi citai ārstniecības personai."

2. 13.pantā:

izslēgt pirmās daļas 3.punktu;

papildināt pantu ar jaunu 1.1daļu šādā redakcijā:

"(11) Valsts nodrošina no vardarbības cietušo bērnu sociālo rehabilitāciju. Līdz personas vecuma noskaidrošanai sociālā rehabilitācija tiek nodrošināta arī tām no vardarbības cietušajām personām, par kuru nepilngadību pastāv šaubas.";

uzskatīt līdzšinējo 1.1daļu par 1.2daļu;

izteikt 2.1daļu šādā redakcijā:

"(21) Šā panta pirmajā daļā paredzēto valsts pienākumu izpildi – tās 2.punktā noteikto pakalpojumu sniegšanu – nodrošina Latvijas Neredzīgo biedrība un Latvijas Nedzirdīgo savienība; tās 5.punktā noteikto tehnisko palīglīdzekļu pakalpojumu sniegšanu – tiflotehniku un surdotehniku – nodrošina Latvijas Neredzīgo biedrība un Latvijas Nedzirdīgo savienība. Šā panta 1.1daļā noteikto pakalpojumu sniegšanu nodrošina Latvijas Bērnu fonds, organizējot sociālās rehabilitācijas pakalpojumu sniegšanu un sniedzot sociālās rehabilitācijas pakalpojumus institūcijā tādos nodibinājumos, kur vismaz viens no dibinātājiem ir Latvijas Bērnu fonds. Ja nepieciešams, Latvijas Neredzīgo biedrība, Latvijas Nedzirdīgo savienība un Latvijas Bērnu fonds izvēlas arī citus pakalpojumu sniedzējus publiskos iepirkumus regulējošos normatīvajos aktos noteiktajā kārtībā."

3. Izteikt 13.1 panta pirmo daļu šādā redakcijā:

"(1) Šā likuma [13.](http://pro.nais.lv/naiser/text.cfm?Key=0103012002103132805" \l "bkm34" \o "Vietēja saite)panta pirmās daļas 1., 2., 3.1, 4., 6., 7., 8. un 11.punktā un 1.1daļā minētos pakalpojumus, kā arī [9.1](http://pro.nais.lv/naiser/text.cfm?Key=0103012002103132805#bkm3) panta 3.punktā minētos pakalpojumus apmaksā no valsts budžeta līdzekļiem."

4. Aizstāt pārejas noteikumu 22.punkta pirmajā teikumā skaitli "1.1" ar skaitli "1.2".

5. Papildināt informatīvo atsauci uz Eiropas Savienības direktīvām ar 5.punktu šādā redakcijā:

"5) Eiropas Parlamenta un Padomes 2011.gada 13.decembra direktīvas 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI."

Likums stājas spēkā 2013.gada 18.decembrī.

Tieslietu ministrs

Jānis Bordāns